ભાયખાલાથી આ રેલીને નીકાળી આઝાદ મેદાન સુધી લઇ જવામાં આવશે. જેમાં લાખોની સંખ્યામાં લોકો જોડાવાના હોવાના કારણે ચાંપતો પોલીસ બંદોવસ્ત પણ કરવામાં આવ્યો છે. વધુમાં આસપાસના રાજ્યોથી પણ લોકો મુંબઇ આવી રહ્યા હોવાના કારણે મુંબઇ પુણે જેવા હાઇ વે પણ ચક્કાજામ થયા છે. ગુજરાત અને મુંબઇના હાઇવે પર પણ આજ સવારથી જ ટ્રાફિક વધુ જોવા મળી રહ્યો છે. આ રેલી પછી 25 સભ્યોનું પ્રતિનિધિમંડળ સીએમ દેવેન્દ્ર ફડણવીસને તેમની માંગણી સોંપશે. ઉલ્લેખનીય છે કે દેશ વિદેશથી જ્યાં આ રેલીને સમર્થન મળી રહ્યું છે ત્યાં ગુજરાતમાં પાસ નેતા હાર્દિક પટેલ પણ આ માટે પોતાનું સમર્થન આપ્યું છે.